อิราวดี นวมานนท์

อิราวดี นวมานนท์ (18 มีนาคม พ.ศ. 2494 – 1 ตุลาคม พ.ศ. 2540)  ชื่อเล่น หน่อย หรือนามปากกา น้ำอบ เป็นนักเขียนชาวไทย ผู้เขียน คือหัตถาครองพิภพ และ ผู้ชายไม้ประดับ

 ประวัติ 
อิราวดี นวมานนท์ เกิดเมื่อวันที่ 18 มีนาคม พ.ศ. 2494 เป็นบุตรของไฉน กับนารี นวมานนท์ บรรพบุรุษฝ่ายบิดามีเชื้อสายจีน เป็นเจ้ากิจการน้ำอบนางลอย ส่วนบรรพบุรุษฝ่ายมารดา คือ พระยาวาสุเทพ (กุสตาฟ เชา) เข้ารับราชการตำรวจตั้งแต่สมัยพระบาทสมเด็จพระจุลจอมเกล้าเจ้าอยู่หัว มีชื่อเล่นว่าหน่อย และมีน้องสาว 1 คน คือ สีตลา เรืองศิริ นักร้องชื่อดัง เริ่มเข้าเรียนระดับอนุบาลที่โรงเรียนอนุบาลหลังสวน ระดับประถมศึกษาที่โรงเรียนราชินีบน จนจบชั้นประถมศึกษาปีที่ 4 ตอนนั้นเองที่อิราวดีเริ่มสนใจการเขียนนิยาย จากการอ่านนิยายของดอกไม้สด (หม่อมหลวงบุปผา นิมมานเหมินท์) ต่อมาอิราวดีไปเรียนต่อที่คอนแวนต์ในเมืองดาร์จีลิง ประเทศอินเดีย ก่อนจะกลับมาเรียนต่อที่โรงเรียนเตรียมอุดมศึกษา และระดับปริญญาตรีที่คณะอักษรศาสตร์ จุฬาลงกรณ์มหาวิทยาลัย เอกภาษาฝรั่งเศสและภาษาสเปน โดยสำเร็จการศึกษาด้วยเกียรตินิยม อิราวดีเรียนต่อระดับปริญญาโทในสาขาภาษาฝรั่งเศส ที่ประเทศสหรัฐอเมริกา

อิราวดี นวมานนท์ เสียชีวิตเมื่อวันที่ 1 ตุลาคม พ.ศ. 2540 ด้วยอาการป่วยตรอมใจ หลังเสีย บุตรชายไปไม่นาน สิริอายุ 46 ปีสืบ..เรื่องสั้น ตอน มายา ภาค 1 (ธรรม์ โทณะวณิก)

 ชีวิตส่วนตัว 
อิราวดีสมรสกับนายแพทย์วิรุณ โทณะวณิก แต่หย่าร้างในเวลาต่อมา ทั้งคู่มีบุตรด้วยกัน 1 คน คือ ธรรม์ โทณะวณิก อดีตพระเอกชื่อดังและได้สมรสใหม่มีบุตรอีก 1 คน คือ ศีล เหล่าเกษมทำเนียบนักประพันธ์ -- สำนักพิมพ์ประพันธ์สาส์น

 อ้างอิง 

หมวดหมู่:นักเขียนชาวไทย
หมวดหมู่:บุคคลจากกรุงเทพมหานคร‎
หมวดหมู่:บุคคลจากโรงเรียนราชินีบน
หมวดหมู่:นิสิตเก่าคณะอักษรศาสตร์ จุฬาลงกรณ์มหาวิทยาลัย
หมวดหมู่:ชาวไทยเชื้อสายจีน
หมวดหมู่:ชาวไทยเชื้อสายเดนมาร์ก
หมวดหมู่:เสียชีวิตจากโรคไต